Un tràmit inesperat, un document desconegut, una llicència imprescindible o una complicació que atura una operació.
Els negocis a l'exterior sovint presenten barreres tant en origen com en destí que poden posar en risc el creixement internacional de la teva empresa.
Si vols exportar sense que cap obstacle t'aturi, et presentem l'Oficina tècnica de barreres a la internacionalització.
Explica'ns els teus dubtes i t'ajudarem de forma personalitzada!
A més, t'ajudem a calcular els nous aranzels als Estats Units.
Descobreix el cost que poden tenir sobre el teu producte i compara els seus costos amb altres mercats europeus.
Omple aquest formulari per rebre atenció personalitzada
T'has quedat bloquejat en un procés de certificació per portar el teu producte a algun país?
Tens mercaderies aturades a una frontera o algun problema duaner?
Tens dubtes sobre la legislació o les normatives vigents que afecten els teus productes?
L' Oficina tècnica de barreres a la internacionalització t'ofereix un servei d'atenció personalitzada que dona resposta ràpida a consultes concretes i puntuals sobre les problemàtiques i tràmits d' exportació i importació, tant en origen com en destí.
Aquest servei es complementa amb el Catalonia Trade Portal, una plataforma digital amb tota la informació relativa a l'accés a mercats internacionals, documents i eines d'exportació i importació, llicències, aranzels i fiscalitat.
On s'acaba el portal digital, comença el servei de l'Oficina tècnica de barreres a la internacionalització, oferint-te respostes a la teva mida per a que cap obstacle ni cap dubte freni la teva expansió internacional.
Explica'ns dels obstacles amb els que et trobes i t'ajudarem a superar-los!
L' Oficina tècnica de barreres a la internacionalització és la teva nova finestreta única per facilitar els processos d'exportació i internacionalització de la teva empresa.
Analitzem el teu problema i et donarem una resposta personalitzada en menys de 48h, principalment de forma telemàtica.
El nostre equip està format per experts en exportació, fiscalitat internacional, logística o duanes.
Explica'ns el teu projecte i l'obstacle que t'està aturant i rebràs una resposta ràpida i personalitzada indicant-te com pots resoldre el problema i continuar amb el teu projecte d'expansió internacional.
A més d'aquests experts, l'Oficina tècnica de barreres a la internacionalització es recolza amb el coneixement diferencial de la xarxa d'Oficines Exteriors d'ACCIÓ.
Les oficines exteriors, situades als països on estàs tenint el problema, podran ajudar-te amb més eficàcia, gràcies a la seva proximitat i a l'accés directe a la informació local.
Addicionalment, col·laborem amb altres entitats i organismes de suport a la internacionalització empresarial, per donar-te la resposta més valuosa per a la teva problemàtica concreta.
Envia'ns la teva consulta i trobarem la solució a la teva barrera a la internacionalització!
L'Oficina tècnica de barreres a la internacionalització és un servei gratuït per a l'empresa que es complementa amb el Catalonia Trade Portal.
Està adreçat a qualsevol empresa importadora i/o exportadora establerta a Catalunya.
Si alguna barrera frena el teu negoci internacional, contacta amb nosaltres!
Com ho poden fer les empreses amb solucions contra la COVID-19 per exportar-les?
Què ha canviat per a les companyies que ja exportaven productes sanitaris?
Tots els països tenen les mateixes necessitats?
Repassa els 5 aspectes clau que has de saber en aquest article.
Què hem de saber per importar material sanitari de la Xina?
Retards, tràmits inesperats o empreses amb poca experiència, entre molts altres, són alguns dels aspectes que hem de tenir en compte.
Experts en comerç internacional ens n'han donat algunes claus per tal d'evitar maldecaps en la recepció dels productes.
Com és el transport de mercaderies a Itàlia en temps de crisi sanitària?
Quines són les fàbriques que funcionen?
En un moment com l'actual, les empreses catalanes amb relacions comercials a Itàlia han de conèixer molt bé l'efecte del coronavirus als àmbits més destacats de l'economia.
Davant la necessitat d'augmentar el nombre de màscares i material sanitari, empreses i centres hospitalaris poden importar aquesta tipologia de productes d'altres països o fabricar-los.
Repassa els requeriments de certificació i homologació que han de seguir.
Per fer front a les conseqüències econòmiques del coronavirus, les institucions impulsen mesures per a les empreses, autònoms i persones treballadores amb l'objectiu de pal·liar-ne el seus efectes.
Repassa les mesures adoptades per la Generalitat, el Govern de l'Estat i la Unió Europea.
Les empreses catalanes amb relacions comercials a la Xina han de tenir en compte diversos aspectes sobre l'efecte que el coronavirus pot tenir en els seus processos d'internacionalització.
És el cas de la situació de les fàbriques, la mobilitat de les persones o el transport de mercaderies, entre d'altres.
Les empreses necessiten prendre una sèrie de mesures de prevenció per fer front a l'increment dels casos de coronavirus però sense perdre de vista els objectius empresarials.
En aquest article trobareu els protocols i recomanacions elaborats pel Govern de Catalunya amb aquesta finalitat.
Els nous aranzels als Estats Units afecten de ple al sector alimentari de Catalunya, que en productes com el vi, l'oli o la carn de porc, veuen incrementat el cost d'entrada al país en un 25%.
Un augment que pot afectar al preu de venda al públic i a les vendes finals.
La morositat és un dels frens més importants per al creixement de les empreses dins la UE; però es pot combatre amb alguns dels instruments que posa a l'abast la Comissió Europea.
L'acord d'associació econòmica entre la UE i el Japó, que ha entrat en vigor aquest 2019, elimina pràcticament totes les barreres aranzelàries en un sector on especialment els productors catalans de vins, caves i carn de porc se'n poden beneficiar